MENA ฤกษ์ดี! ส่งมอบรถมิกเซอร์ “ซีแพค”10 คันแรก
MENA ได้ฤกษ์ดีส่งมอบ “รถมิกเซอร์” จำนวน 10 คันแรกให้ “CPAC” เสริมทัพความพร้อมด้านกองยานรองรับการขยายตัวทางเศรษฐกิจ
MENA ได้ฤกษ์ดีส่งมอบ “รถมิกเซอร์” จำนวน 10 คันแรกให้ “CPAC” เสริมทัพความพร้อมด้านกองยานรองรับการขยายตัวทางเศรษฐกิจ
17 เม.ย. 2566

นางสุวรรณา ขจรวุฒิเดช ประธานเจ้าหน้าที่บริหาร พร้อมด้วย นางสาวพัชรีรัตน์ ขจรวุฒิเดชภัทร์ ผู้อำนวยการสายงานปฏิบัติการ บริษัท มีนาทรานสปอร์ต จำกัด (มหาชน) หรือ MENA ส่งมอบรถมิกเซอร์ (Mixer) หรือรถโม่ผสมคอนกรีต ให้แก่ บริษัท ปูนซิเมนต์ไทย (ท่าหลวง) จำกัด หรือที่รู้จักกันในนามคอนกรีตชั้นนำแบรนด์ “ซีแพค (CPAC)” ถือเป็นการเสริมทัพความพร้อมด้านกองยานให้กับ CPAC เพื่อรองรับการขยายตัวทางเศรษฐกิจที่เพิ่มมากขึ้น สะท้อนการเติบโตของตลาดในอุตสาหกรรมก่อสร้างและธุรกิจขนส่งคอนกรีตผสมเสร็จ ซึ่งในปีนี้ บริษัทฯ มีแผนทยอยส่งมอบรถมิกเซอร์ที่เหลืออีกกว่า 40 คันให้แล้วเสร็จภายในไตรมาส 2  ทั้งนี้บริษัทฯ มุ่งมั่นที่จะพัฒนาบริการต่างๆ เพื่อมอบคุณค่าและความเชื่อมั่นให้กับลูกค้าต่อไป